《和寄龙长史》
元代·郭钰

扇外风尘素不干，湖光遥送酒船宽。锦笺传草春词好，银烛烧花夜枕安。

四海交游空老大，百年世事半悲欢。子真谷口深相忆，黄独无苗风雪寒。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。